CELEX: C2005/115/22
Language: da
Date: 2005-05-14 00:00:00
Title: Sag C-108/05: Anmodning om præjudiciel afgørelse forelagt ved kendelse afsagt den 27. januar 2005 af Gerechtshof te's -Gravenhage i sagen Bovemij Verzekeringen N.V. mod Benelux-Merkenbureau

14.5.2005   
            
            
               DA
            
            
               Den Europæiske Unions Tidende
            
            
               C 115/12
            
         Anmodning om præjudiciel afgørelse forelagt ved kendelse afsagt den 27. januar 2005 af Gerechtshof te's -Gravenhage i sagen Bovemij Verzekeringen N.V. mod Benelux-Merkenbureau
   (Sag C-108/05)
   (2005/C 115/22)
   Processprog: nederlandsk
   Ved kendelse afsagt den 27. januar 2005, indgået til Domstolens Justitskontor den 4. marts 2005, har Gerechtshof te's -Gravenhage i sagen Bovemij Verzekeringen N.V. mod Benelux-Merkenbureau forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               (udelades)
            
         
               2.
            
            
               Skal direktivets artikel 3, stk. 3 (1), fortolkes således, at det for at et tegn (i denne sag et Benelux-varemærke) har fået fornødent særpræg som følge af brug, i den forstand, hvori udtrykket er anvendt i denne artikel, er nødvendigt, at tegnet inden anmeldelsen til registrering bliver opfattet som et varemærke af den relevante kundekreds i hele Benelux-området, dvs. i Belgien, Nederlandene og Luxembourg?
               Såfremt spørgsmål 2 besvares benægtende:
            
         
               3.
            
            
               Er de i direktivets artikel 3, stk. 3, fastsatte betingelser for registrering i denne bestemmelses forstand opfyldt, såfremt tegnet, som følge af den brug, som er gjort heraf, bliver opfattet som et varemærke af den relevante kundekreds i en væsentlig del af Benelux-området, og kan denne væsentlige del f.eks. også kun være Nederlandene?
            
         
               4.
            
            
               Skal der ved bedømmelsen af, om et tegn — der består af et eller flere ord i et af de officielle sprog inden for en medlemsstats område (eller i dette tilfælde Benelux-området) — har fornødent særpræg som følge af brug i den forstand, hvori udtrykket er anvendt i direktivets artikel 3, stk. 3, tages hensyn til de sprogområder, der findes inden for dette område?
               Såfremt de øvrige betingelser for registrering er opfyldt, er det ved registrering af et varemærke tilstrækkeligt at kræve, at tegnet bliver opfattet som et varemærke af den relevante kundekreds i en væsentlig del af medlemsstatens (eller i dette tilfælde Benelux-områdets) sprogområde, hvor dette sprog er officielt.
            
         
      (1)  Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (EFT L 40 af 11.2.1989, s. 1).